ડોન અખબારના એક અહેવાલ મુજબ પીટીઆઇનાં નેતાઓ વિદેશ સચિવ તાહિમીના જાનુજાને મળ્યા હતા અને વિદેશી મહેમાનોને આમંત્રિત કરવા અંગે ચર્ચા કરી હતી. અગાઉ એવા અહેવાલો હતા કે પીટીઆઇ સાર્ક રાષ્ટ્રોના નેતાઓને શપથવિધિ સમારંભમાં બોલાવશે જેમાં ચાઇના અને તુર્કીના નેતાઓ ઉપરાંત ભારતના વડા પ્રધાન નરેન્દ્ર મોદીને પણ આમંત્રણ આપવામાં આવશે. ડોનના અહેવાલ મુજબ, પાકિસ્તાનના વિદેશ મંત્રાલયના કાર્યાલયે જણાવ્યું હતું કે વિદેશી નેતાઓ અને મહેમાનોને બોલાવવાનો મુદ્દો અત્યંત સંવેદનશીલ મુદ્દો છે અને આ અંગે તમામ મહત્વપૂર્ણ મુદ્દાઓ પર ચર્ચા કરવી જોઇએ.